Karo

Tau Karo yarega Batak Karo Yanaritu sala sewwa appang bangsa batak. Mennanro monro ri bulu’-bulu’ Karo Langkat Hulu, Deli Hulu saisa’ wanua Dairi. Wanuana mennanro makkokoe saisai bageang fole  kabupaten Karo. Jumlana sikira-kira 300.000 tau monroi mennanro sikira-sikira 5000 kilo sulafa. yadirekkeng taung 1930 egana tau karoe 120.000 riwettu direkenna taung 1963 mancaji 154.000 tau, nenniya ritaung 1972 abilangenna 370.000 tau. makkokoe sikira-kira seddi juta tau, muttama toni tau karo ya mallebange ri wanua lainge'.  

kampongnna tau karoe riyasengi kuta, yanaritu assamaturukengnna monroe siare are' (appang). naiyya bolana yanaritu bola aju titti renrinna. naiya ate' bolana mallangga tellu massulafa tellu. attawa-tawang sanging tellu makkibettuangi engkangenna assiollompolongeng (sangkep Sitelu). seddie bola ade' naonroi aruwa tone (jabu) mappebati' ri ambo'na, wedding jaji cedde'pi na yaero. rimakkuannanaro bola ade'na tau karoe riyaseng toi (siwaluh jabu) Siwaluh=Aruwa. Masahoroe punnai belo cicca', ya nattepperie mancaji fattula' bala. coppo'na rifasangengi ulu tedong.

naiyya atuo-tuongenna tau karoe yanaritu faggalung nennia saisa' toi mancaji fattaneng ico', kopi akkaju nennia bua'-bua matte' ri seddie onrong. narekko makkampi'i tedong sibawa bawi nafiara. tedonge nakkegunangi mabbaja nennia bawie nakkegungi rigau arajanna.

assiempekenna tau karoe makkacoe ri jori' burane yarega ambo'e mappabati' (patrilineal). wawang assiempekeng baeccue yanaritu tassedi bati masehoro riyaseng jabu yarega sada bapa (manguru' ambo) maduanna yanaritu assiempekenna siare are jabu riyasenge sada nini yanaritu wawang iyapole garis pole seddi lato yarega seddi assaleng yawaddinge mopa ri'isseng pangorisengenna. wawang assiempekeng maloppoe ritella merga yarega klen. engka lima marga loppo ritana karo yanaritu Ginting,Karo-karo, Perangin-angin, Sembiring nenniya Tarigan. Makkotoparo ritella Bangun, Munte, Sibero nenniya rilainna topa faimeng.

jori assiompolopolongenna tau karoe ripannessai menuru' pangaderenna ritella'e Sangkep Sitelu (tellu makkalefu) rilalenna basa Batak Toba'e riyasengi Dalihan Na Tolu. bettuanna sininna assiwolongpolongeng ade'e ripannessai ritellue wawang assiempekeng nasaba abbatireng nenniaya assisompungeng loloe, yanaritu wawang torikale (senina yarega dongan tubuh) appanna makkurae (kalimbubu, yarega hula-hula) nenniaya appanna burane (anakberu yarega boru). Kalimbubue mappuaiwi onrong mariyase fole ri ana' berue gangkanna ana' berue farellui mappakraja lao ri apanna benena rilalenna gaukeng ade'e rafanna appabottingeng, amatengeng, mappasiruju'.

assiwollongpolongeng riyase'e mappongi' pole ri ade' appabottingenna to Karoe makkecora eksogami klen nenniya mappunai to assiwollongpolongeng makkicora' asymmetrical connubiun, yanaritu appasileleangenna makkanruie' degaga allulesungenna fole riduae wawang assiempekeng, risaliweng wawang lainge nasaba riappereluangi fole ritellue klen. toddo ade'e makkotoparo iya pattentuange apparentange ri ade to Karoe, Kuta (desa) ripimpimpingi fole ri anggota kaminang macoae fole merga abbatirenna pukke'engi Kuta. (bangsa Tane) kapala kuta riyasengi pangulu, yanaritu onrong riappammanareng fole rigarisi' burane macuae pangulue ribantue fole ana'berue sibawa seninanya. rilalenna tassedie kuta wedding matoi tassiare' are bangsa tane, gangkanna tassedie kuta ribagei tassiare are bage (kesain). tungke-tungke apparentangeng ri kale yanaritu fangulu kasain enrengge ana'beru nenniaya seninanya. narekko engka sussa ritujunna ade'e farellui ifobicara, narimakkuannanaro naiyya biccarai yanaritu pengulu kasian kaminang macoae menuru attoriolongenna kasaingge, bale battoa (bale kuta) rifakkedde'i ri kasain pong macoae makkokoe ade' fura unronanaro mawe'ni lesang nasaba makkacue'i ri aturanna famarentae.

ateka assalenna tau karoe riyasengi perbegu maradde'i ri assompa sompangennna warialana (begu) wariala fole ri indo ambo'na natentuangi wariala sappo risesena. assisompungenna ri warialana rifiara madecengi nasibawai gau massorong'. gau massorong rilaennae begu emkamupa dua tang narupai to batak'e yanaritu tondi (Sumange) nenniya Sumangat (aporengeng mallinrung ya maddarupa rupange ritungke tungke tau mappunnaengi). sumangat na taseddie datu, alarapanna masero mega nenniya mafore fole ri to samae' .

makkokoe maegani to karo makkatenni ri agama kristen protestan nenniya katolik. naiyya riolo nenena to karoe fura meto makkatenni ri attoriolonna yamakkefonge massompa (riwariala tomatena) nenniya teppe riddarufa rufange dewatana, natepperiwi maga dewata. salassewwanna kaminang matanre riyasengi Dibata kaci-kaci yarega Dibata yang Satu.

rilainnaro engka tellu dewata riatepperi matoro'i lino tellu lafi'e. mula-mulana engka riyaseng Guru Butara Atas yarega Dibata Atas matoro'engi lino kaminang mariase'e. maduanna Tuhan Paduka Ni Aji yarega Dibata Tengah, yanaritu matoro'engi lino maritengae. Matellunna Tuhan Banua Kaling yarega Dibata Bawah, yanairu matoro'engi lino kaminang mariyawae. Rilaennaro engka to matoro'i mataessoe (Ninimata-Niari) nenniya matoro engi ulengge enrenge tarawu'e (Beru Dayang) ridulungi ritomanerue' riyasenge guru si baso.

Referensi